**Nekustamā īpašuma nodokļa atvieglojumu piešķiršanas kārtība juridiskām personām Jēkabpils pilsētas pašvaldībā**

Saskaņā ar 17.12.2015. Jēkabpils pilsētas domes saistošajiem noteikumiem Nr.37 “Saistošie noteikumi par nekustamā īpašuma nodokļa atvieglojumu piešķiršanas kārtību Jēkabpils pilsētas pašvaldībā” nekustamā īpašuma nodokļa atvieglojumus ar 2020.gada 1.janvāri var saņemt sekojošas nodokļa maksātāju kategorijas (juridiskas personas):

|  |  |  |  |  |
| --- | --- | --- | --- | --- |
| **Saistošo noteikumu punkts Nr.** | **Nodokļa maksātāju kategorija** | **Nodokļa objekts un atvieglojuma apmērs no aprēķinātās nodokļa summas** | **Iesnieguma iesniegšanas termiņš** | **Iesniegumam pievienojamo dokumentu saraksts** |
| 11.6. | Saimnieciskās darbības veicējam, kuram īpašumā ir **rūpnieciskās ražošanas ēkas** un tajās notiek pamatdarbība un, ja:  11.6.1. saimnieciskās darbības veicējs saglabājis pamatdarbību;  11.6.2. saimnieciskās darbības veicējs iepriekšējā taksācijas gadā investējis līdzekļus ražošanā vai pakalpojumu sniegšanā;  11.6.3. vidējais strādājošo skaits divos iepriekšējos taksācijas gados nav samazinājies. | Rūpnieciskās ražošanas ēkas  (lietošanas veida kods 1251) – 50% | Līdz taksācijas gada 15.jūlijam | 1.Iepriekšējā taksācijas gada dokumentu kopijas, kas apliecina līdzekļu investēšanu ražošanā.  2.Valsts ieņēmumu dienesta izsniegtu izziņu par vidējo strādājošo skaitu par diviem iepriekšējiem taksācijas gadiem.  3. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
| 11.7. | Saimnieciskās darbības veicējam, kuram **juridiskā adrese reģistrēta Jēkabpils** pilsētas pašvaldībā un kurš **īpašumā esošajās ēkās veic uzņēmējdarbību** (izņemot azartspēļu organizēšanu, telpu iznomāšanu), un kurš iepriekšējā taksācijas gadā nodarbināja vismaz sešus Jēkabpils pilsētas pašvaldībā deklarētos iedzīvotājus | Ēkas – 25% | Līdz taksācijas gada 15.jūlijam | 1.Valsts ieņēmumu dienesta izsniegtu izziņu par vidējo strādājošo skaitu iepriekšējā taksācijas gadā.  2. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
| 11.8. | Saimnieciskās darbības veicējam, kurš taksācijas gada **vasaras sezonā ne mazāk kā divus mēnešus nodarbina Jēkabpils vispārizglītojošo skolu izglītojamos**, kuru deklarētā dzīvesvieta ir Jēkabpils pilsētā:  11.8.1.ja nodarbināti no 3 līdz 5  izglītojamie  11.8.2.ja nodarbināti 6 un vairāk izglītojamie | Ēkas un zeme – 25%  Ēkas un zeme – 50% | Līdz taksācijas gada 15.septembrim | 1.Izglītojamo sarakstu, kuri nodarbināti taksācijas gada vasaras sezonā un kuru deklarētā dzīvesvietas adrese ir Jēkabpils pilsētas pašvaldība.  2. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
|  |  |  |  |  |
| 11.9. | Nodokļa maksātājiem – fiziskai vai juridiskajai personai - desmit gadu laikā **pēc energoefektivitātes paaugstināšanas pasākumu veikšanas**, ja izpildās viens no šādiem nosacījumiem:  11.9.1.energoefektivitātes paaugstināšanas pasākumi ir veikti ES struktūrfondu vai valsts atbalsta programmu ietvaros;  11.9.2.siltumenerģijas patēriņš pēc energoefektivitātes paaugstināšanas pasākumu īstenošanas ir samazināts vismaz par 20% gadā | Daudzdzīvokļu dzīvojamās mājas ar centralizēto apkuri – 50% | Līdz taksācijas gada 15.jūlijam | 1.Darbu pieņemšanas-nodošanas akts, kurā uzskaitīti veiktie energoefektivitātes paaugstināšanas pasākumi, norādīts to realizācijas gads.  2.Ja atvieglojumi piešķirami saskaņā ar 11.9.1.apakšpunktu – projekta līdzfinansētājas iestādes lēmums par daudzdzīvokļu dzīvojamās mājas energoefektivitātes paaugstināšanas pasākumu īstenošanas projekta apstiprināšanu.  3. Ja atvieglojumi piešķirami saskaņā ar 11.9.2.apakšpunktu – energoapgādes komersanta izziņa par siltumenerģijas patēriņu daudzdzīvokļu dzīvojamā mājā trīs gadu laikā pirms energoefektivitātes paaugstināšanas pasākumu īstenošanas un par siltumenerģijas patēriņu daudzdzīvokļu dzīvojamā mājā viena gada laikā pēc energoefektivitātes paaugstināšanas pasākumu īstenošanas; kā arī aprēķinu, kas apliecina daudzdzīvokļu dzīvojamās mājas energoefektivitātes paaugstināšanas pasākumu īstenošanas rezultātā iegūtā siltumenerģijas patēriņa samazinājumu (% izteiksmē), salīdzinot vidējo siltumenerģijas patēriņu trīs gadu laikā pirms un viena gada laikā pēc energoefektivitātes paaugstināšanas pasākumu īstenošanas.  4. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
| 11.10. | **Biedrībai vai nodibinājumam** | Jēkabpils pilsētas pašvaldībai piederošais īpašums, kurš tiek izmantots biedrības vai nodibinājuma darbības nodrošināšanai – 90% | Līdz taksācijas gada 15.decembrim |  |
| 11.11. | Saimnieciskās darbības veicējam par turpmākajiem trīs gadiem **par jaunuzceltu vai pārbūvētu ēku**, kas nodota ekspluatācijā un tā tiek izmantota uzņēmējdarbības veikšanai (izņemot azartspēļu organizēšanu, vairumtirdzniecību, mazumtirdzniecību, telpu iznomāšanu) un ja:  11.11.1. veiktas investīcijas no 10000 līdz 100000 *euro*;  11.11.2. veiktas investīcijas no 101000 līdz 300000 *euro*;  11.11.3. veiktas investīcijas virs 300000 *euro* | Ēkas – 25%  Ēkas – 50%  Ēkas – 70% | Trīs mēnešu laikā no būvdarbu pabeigšanas | 1.Būvvaldes izdots pieņemšanas-nodošanas akts.  2.Iepriekšējā taksācijas un taksācijas gada dokumentu kopijas, kas apliecina līdzekļu investēšanu ēkas(būves) būvniecībā vai ražošanas uzsākšanā.  3.Apliecinājumu par saimnieciskās darbības veikšanu ēkā, par kuru piešķirams nodokļa atvieglojums, norādot ēkas kadastra apzīmējumu un apliecinājumu, ka ražošanas uzsākšanai norādītie ieguldījumi veikti ēkā, par kuru saņem nodokļa atvieglojumu.  4. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
| 11.13. | Personai **par ēkām, kuras atrodas valsts nozīmes pilsētbūvniecības pieminekļa Nr.7432 “Jēkabpils pilsētas vēsturiskais centrs” teritorijā** un tā aizsardzības zonā, par turpmākajiem trīs gadiem, ja sabiedrībai šīs ēkas ir pieejamas no publiskās ārtelpas un:  11.13.1. veikta ēkas jumta ieseguma atjaunošana;  11.13.2.veikta ēkas fasādes pilna atjaunošana;  11.13.3.veikta ēkas pilna restaurācija, atjaunošana vai pārbūve;  11.13.4.veikta koka ēkas pilna restaurācija, atjaunošana vai pārbūve. | Ēkas – 25%  Ēkas – 50%  Ēkas – 70%  Ēkas - 90% | Trīs mēnešu laikā no būvdarbu pabeigšanas | 1.Apliecinājuma kartes II daļu, kurā būvvalde veikusi atzīmi par būvdarbu pabeigšanu, ja veikta ēkas jumta ieseguma atjaunošana vai ēkas fasāžu pilna atjaunošana.  2.Pieņemšanas-nodošanas aktu, ja veikta ēkas vai koka ēkas pilna restaurācija, atjaunošana vai pārbūve.  3. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
| 11.14. | Saimnieciskās darbības veicējam, kurš veic uzņēmējdarbību sev piederošajā īpašumā (izņemot telpu iznomāšanu, azartspēļu organizēšanu) un, kura īpašums robežojas ar ielu, kurā **notiek ielas pārbūves/rekonstrukcijas darbi** ne mazāk kā trīs kalendāros mēnešus pēc kārtas, kuri būtiski ierobežo saimniecisko darbību. Nodokļa atvieglojumu piešķir par periodu, kurā faktiski notiek būvdarbi. | Ēkas – 50% | Trīs mēnešu laikā pēc tam, kad uzsākti ielas pārbūves/ rekonstrukcijas darbi | 1. Apliecinājumu, ka ielas pārbūves/rekonstrukcijas darbu laikā tiek veikta saimnieciskā darbība.  2. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |
| 11.15. | Sabiedrībai ar ierobežotu atbildību, kurai piešķirts **sociālā uzņēmuma statuss** un, kura veic labvēlīgu sociālo ietekmi radošu saimniecisko darbību. | Ēkas, telpu grupas(īpašumā vai nomā esošas) - 90%  zeme – 90% | Līdz taksācijas gada 15.decembrim | 1. Saimnieciskās darbības veicējs Valsts ieņēmumu dienesta Elektroniskās deklarēšanas sistēmā (sadaļā *de minimis*) sagatavo un apstiprina MK 21.11.2018. noteikumos Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”1.pielikumā minēto informāciju. |

**Nekustamā īpašuma nodokļa atvieglojumu piešķir personai, kurai nav nodokļa parāda vai citu parādsaistību pret Jēkabpils pilsētas pašvaldību.**

**Saimnieciskās darbības veicējiem** nodokļu atvieglojumu piešķir saskaņā ar Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis 2013.gada 24.decembris, Nr. L 352) (turpmāk – Komisijas regula Nr.1407/2013), ievērojot, ka:

* atbalstu nekustamā īpašuma nodokļu atvieglojuma veidā nevar piemērot, ja nodokļu maksātājam ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta, vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
* atbalstu nekustamā īpašuma nodokļu atvieglojuma veidā nepiešķir saimnieciskās darbības nozarēm un darbībām, kuras minētas Komisijas regulas Nr.1407/2013 1.panta 1.punktā
* -saņemto atbalstu var apvienot ar citu atbalsta programmu vai individuālā atbalsta projekta ietvaros saņemto *de minimis* atbalstu, nepārsniedzot Komisijas regulas Nr.1407/2013 3.panta 2.punktā noteiktos ierobežojumus triju fiskālo gadu periodā viena vienota uzņēmuma līmenī. Viens vienots uzņēmums atbilst Komisijas Regulas Nr.1407/2013 2.panta 2.punktā noteiktajai „viena vienota uzņēmuma” definīcijai;
* ja nodokļu maksātājs, kuram piemēro atbalstu nodokļu atvieglojuma veidā, darbojas arī nozarēs, kas minētas Komisijas regulas Nr.1407/2013 1.panta 1.punkta "a", "b" vai "c" apakšpunktā, tas nodrošina šo nozaru darbību vai izmaksu nodalīšanu no tām darbībām, kurām piešķirts *de minimis* atbalsts nodokļu atvieglojuma veidā.

Papildus informācija:

* Likums “Par nekustamā īpašuma nodokli” [www.likumi.lv](http://www.likumi.lv)
* Jēkabpils pilsētas domes saistošie noteikumi Nr.37 “Saistošie noteikumi par nekustamā īpašuma nodokļa atvieglojumu piešķiršanas kārtību Jēkabpils pilsētas pašvaldība” mājas lapā [www.jekabpils.lv](http://www.jekabpils.lv)
* Bezmaksas tālrunis 80205008
* Finanšu ekonomikas nodaļa tālruņi: 65207424 vai 65207312
* e-pasts: [pasts@jekabpils.lv](mailto:pasts@jekabpils.lv)